OpenLLM-France/wikimedia huggingface dataset:
# Harvest

«Harvest o The Harvest» té aquests significats:
* Cinema:
** Harvest (pel·lícula), documental estatunidenc de 1967 produït per Carroll Ballard
** The Harvest (títol en català: La collita), thriller estatunidenc de 1993 dirigit per David Marconi
** The Harvest (pel·lícula de 2013), thriller de terror estatunidenc dirigit per John McNaughton
* Toponímia: Harvest (Alabama), localitat estatunidenca a l'estat d'Alabama
* Música:
** Harvest Records, discogràfica estatunidenca creada per EMI el 1969
** Harvest (àlbum de Neil Young), disc d'estudi de Neil Young de 1972
# 297 aC

El 297 aC va ser un any del calendari romà prejulià. En aquell temps, era conegut com a any del consolat de Rul·lià i Mus (o, més rarament, any 457 ab urbe condita). L'ús del nom «297 aC» per referir-se a aquest any es remunta a l'alta edat mitjana, quan el sistema Anno Domini era el mètode de numeració dels anys més comú a Europa.

## Esdeveniments
### Antiga Grècia

* Breu regnat de Filip IV a Macedònia. Era el fill gran de Cassandre de Macedònia i de Tessalònica. Va regnar només un mesos (de maig a agost del 297 aC) succeint al seu pare que havia mort de malaltia. Filip IV mor poc després a Elatea a Fòcida. Els seus dos germans Antípatre I de Macedònia i Alexandre V de Macedònia el succeeixen conjuntament i es reparteixen el regne.
* Antípatre I i Alexandre V són proclamats reis sota la tutela de la seva mare Tessalònica (germana d'Alexandre el Gran), que reparteix el país entre els dos germans i assigna l'occident a Alexandre i l'orient a Antípatre.
* Pirros, que després serà rei de l'Epir, rep de Ptolemeu I Soter un petit exèrcit i una flota, amb la que va a l'Epir i aixeca una revolta general contra Neoptòlem II que ja era impopular.

### Antiga Roma

* Aquest any són nomenats cònsols Quint Fabi Màxim Rul·lià, contra el seu desig, diu Titus Livi, i Publi Deci Mus.
* En el curs de la Tercera Guerra Samnita, els dos cònsols van anar al Sàmnium per camins diferents però en paral·lel, i van devastar el país.
* Luci Corneli Escipió Barbat, legat de Màxim Rul·lià, va rebre el comandament dels hastati, soldats d'avantguarda d'infanteria pesada a l'inici de la batalla de Tifernum, que els va col·locar envoltant el flanc enemic per les muntanyes per on havien baixat els samnites. Els va donar ordre d'atacar coordinadament al mateix temps que la cavalleria carregava amb vigor contra la línia samnita. L'estratègia no va funcionar com s'esperava: la cavalleria va començar massa aviat i de seguida van ser anul·lats. Els samnites, dirigits per Egnaci, van trencar la línia ofensiva romana, i quan els soldats d'Escipió Barbat van aparèixer als turons els devien prendre per la Legió II que comandava Deci Mus, i els samnites van entrar en pànic i van abandonar el camp de batalla.

## Necrològiques

* Mor d'hidropesia Cassandre de Macedònia.
* Filip IV de Macedònia, que succeeix al seu pare Cassandre, mor al cap de poc a causa d'una malaltia mortal.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Justí, Historiarum Philippicarum, XV, 4; XVI, 1
* ↑ Plutarc. Vides paral·leles: Pirros, XII, 386
* ↑ Plutarc. Vides paral·leles: Pirros, XII, 5
* ↑ Titus Livi. Ab Urbe Condita, X, 14
* ↑ Titus Livi. Ab Urbe Condita, X, 14-15
* ↑ Titus Livi. Ab Urbe Condita, X, 15, 1-6
* ↑ Justí. Historiarum Philippicarum, XV, 4
* ↑ Pausànias. Descripció de Grècia, IX, 7, 3
# Aufídia (esposa de Livi Drus Claudià)

Aufídia, en llatí Aufidia o de vegades Alfídia (Alfidia), va ser una dama romana filla del magistrat romà Marc Aufidi Lurcó i d'una mare desconeguda, que va viure principalment al segle i aC. Era membre de la gens Aufídia, una família romana d'origen plebeu que va tenir importància al final de la República Romana i durant l'Imperi Romà, quan va passar a ser una família de rang consular. El seu pare era originari de Fundi.
Es va casar amb el futur pretor, Livi Drus Claudià. Van tenir almenys una filla Lívia Drusil·la (58 aC-29). El seu marit també va adoptar a Marc Livi Drus Libó, que va ser cònsol romà. Lívia Drusil·la es va convertir en la primera emperadriu romana en ser la tercera esposa del primer emperador, August. Aufídia seria l'àvia materna de l'emperador romà Tiberi Claudi Neró i del general romà Drus el Vell. Els emperadors romans Calígula, Claudi i Neró eren els seus descendents directes.

## Referències

* ↑ Dennison, Matthew. Livia, Empress of Rome: a biography. Nova York: St. Martin's Press, 2010, p. 58. ISBN 9780312658649.
# Dian Man

Dian Man :
| Xinès tradicional: | Xinès tradicional: | 典滿 |
| Xinès simplificat: | Xinès simplificat: | 典满 |
    En aquest nom xinès, el cognom és Dian.
Dian Man, fill de Dian Wei, va ser un general militar durant l'era dels Tres Regnes (189 – 265) de la Xina. Quan el seu pare fou mort, Dian Man va continuar servint el líder de Cao Wei, Cao Cao. Es diu que Cao Cao hagué de promoure Dian Man a Comandant Major per mantenir-lo al seu costat.

## Informació personal

* Pare
** Dian Wei

## Vegeu també

* Tres Regnes
* Personatges dels Tres Regnes
* Registres dels Tres Regnes
* Romanç dels Tres Regnes
# Graller Petit d'Alsamora

El Graller Petit d'Alsamora, o Graller de les Boixeres, és un avenc de Sant Esteve de la Sarga, al Pallars Jussà, dins de l'àmbit del poble d'Alsamora, d'on pren el nom.
És a 1.465 msnm a la part occidental del Montsec d'Ares, a ponent del cim de la Corona, en el seu vessant nord, però a prop de la carena superior del Montsec, anomenada en aquest lloc Serrat de la Corona. És un xic al sud de l'Avenc de les Comarques i al nord-oest del Graller d'Alsamora.
Obert en terreny calcari del Campanià-Maastrichtià, és una cavitat de poca importància, sobretot si es compara amb els veïns Avenc de les Comarques i Graller d'Alsamora.

## Bibliografia

* DE VALLES, Jordi. "Grallera petita d'Alsamora". Dins Catàleg Espeleològic de Catalunya. Volum I. Alta Ribagorça. Pallars Jussà. Pallars Sobirà. Vall d'Aran. Barcelona: Espeleo Club de Gràcia, 2008. Sense ISBN.

## Enllaços externs

* Institut Cartogràfic de Catalunya
# Hiars

Hiars (en francès Féas, en basc Inhasi) és un municipi francès del department dels Pirineus Atlàntics, a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 645 | 583 | 635 | 622 | 654 | 620 | 658 | 656 | 659 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 620 | 551 | 579 | 545 | 554 | 545 | 539 | 479 | 462 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 440 | 430 | 457 | 423 | 386 | 404 | 385 | 378 | 380 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 357 | 327 | 312 | 299 | 404 | 373 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995- | Auguste Lucien Maunas | |

## Referències

* ↑ Toponímia occitana
# Manchester (Kentucky)

Manchester és una població dels Estats Units a l'estat de Kentucky. Segons el cens del 2000 tenia 1.738 habitants.

## Demografia

Segons el cens del 2000, Manchester tenia 1.738 habitants, 778 habitatges, i 455 famílies. La densitat de població era de 444,4 habitants/km².
Dels 778 habitatges en un 27,2% hi vivien nens de menys de 18 anys, en un 38% hi vivien parelles casades, en un 17,5% dones solteres, i en un 41,4% no eren unitats familiars. En el 39,5% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,6% tenia menys de 18 anys, un 8,9% entre 18 i 24, un 28,1% entre 25 i 44, un 22,3% de 45 a 60 i un 18,1% 65 anys o més.
L'edat mediana era de 38 anys. Per cada 100 dones de 18 o més anys hi havia 73,8 homes.
La renda mediana per habitatge era de 15.923 $ i la renda mediana per família de 25.625 $. Els homes tenien una renda mediana de 23.235 $ mentre que les dones 17.361 $. La renda per capita de la població era de 13.751 $. Entorn del 27% de les famílies i el 31,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Manchester». American Fact Finder. Oficina del Cens dels Estats Units, 12-01-2010.
# Atemptats del 21 de gener de 2021 a Bagdad

Els atemptats del 21 de gener de 2021 a Bagdad són atemptats terroristes que van tenir lloc el 21 de gener de 2021 quan dos kamikazes es van fer esclatar en un mercat a l'aire lliure al centre de Bagdad, a l'Iraq. Van morir almenys 32 persones i 110 ferits. La capital no havia viscut cap atemptat suïcida des de 2019.

## Context

Des de finals de 2017, quan l'Estat Islàmic va ser vençut, els atacs terroristes a Iraq han estat escassos. De 2003 a 2017, els atacs eren habituals a tot el país, sent Bagdad i les ciutats veïnes els principals blancs. L'últim gran atac homicida contra civils, en el període post-guerra, va tenir lloc el gener de 2018 al mateix lloc, fent 35 morts.

## Atac

De bon matí, un mercat de roba a la plaça Tayaran, a Bagdad, era atapeït mentre la gent feia les seves compres després de la recent reobertura del mercat, després d'haver estat tancat durant aproximadament un any per la Pandèmia de Covid-19 a l'Iraq. Un kamikaze ha entrat i ha cridat « Tinc malament l'estómac ». Mentre unes quantes persones s'hi han acostat, ha premut un detonador i s'ha fet esclatar, matant diverses persones. Un segon kamikaze ha copejat a continuació i ha mort diverses persones que ajudaven les víctimes del primer atemptat. En les explosions han mort 32 civils i més de 110 ferits, uns quants van quedar en condicions crítiques.

## Responsabilitat

L'Estat islàmic va reivindicar els atemptats unes hores després de l'atac, indicant tenir com a objectiu els xiïtes.

## Reaccions internacionals

Bahrain, Canadà, Egipte, França, Iran, Kuwait, Jordània, Líban, Tunísia, Turquia, Aràbia Saudita, els Emirats Àrabs Units, Qatar, els Estats Units, el Yémen així com l'Estat de Palestina van condemnar els atacs.

## Organització internacional

El Consell de Cooperació per als Estats Àrabs del Golf condemna l'atac a través del Secretari general Nayef Al-Hajraf « oferint el seu condol i la seva simpatia a les famílies de les víctimes i ha desitjat als ferits un ràpid restabliment ».

## Referències

* ↑ Arraf, Jane «Suicide Bombings in Crowded Baghdad Market Kill at Least 32» (en anglès). The New York Times, 21-01-2021. ISSN: 0362-4331.
* ↑ Mas, Cristina. «Un doble atemptat suïcida provoca una massacre en un mercat de Bagdad», 21-01-2021. [Consulta: 28 gener 2021].
* ↑ «Iraq attack: Twin suicide bombings in central Baghdad kill 32» (en anglès). BBC News, 21-01-2021.
* ↑ Staff, Reuters «First big suicide attack in Baghdad for 3 years kills at least 32» (en anglès). Reuters, 22-01-2021.
* ↑ Barbarani, Sofia. «Twin suicide bombings hit heart of Iraqi capital, 32 killed» (en anglès). [Consulta: 28 gener 2021].
* ↑ «ISIL claims Baghdad suicide bombings that killed 32» (en anglès). [Consulta: 28 gener 2021].
* ↑ «Saudi Arabia, GCC condemn twin suicide bombing in central Baghdad» (en anglès), 21-01-2021. [Consulta: 28 gener 2021].
# Dismas Hataš

Dismas Hataš, també conegut com a Dismas Hattasch (Vysoké Mýto, 1 de desembre, 1724 - Gotha, 13 d'octubre, 1777), va ser un violinista i compositor de música clàssica txec.

## Biografia

Dismas Hataš provenia d'una família de músics, els seus parents eren cantors i organistes a molts llocs de Bohèmia. Com molts músics txecs de l'època, va buscar feina a l'estranger. Els va trobar a Turíngia a la cort del duc de Sachsen-Gotha-Altenburg a la ciutat de Gotha. Aquí va conèixer la cantant Anna Franziska Benda, membre de la família musical Benda, amb qui es va casar el maig de 1751. L'octubre del mateix any esdevingué membre permanent (Kammermusicus) de la banda de la cort, de la qual després esdevingué concertista.
El desembre de 1767 i principis de 1768, va actuar amb la seva dona i els seus companys de banda en quatre concerts als Països Baixos. Dismas Hataš també va ser professor de violí, també va criar el seu fill Jindřich per ser violinista.

## Successors

El seu germà petit era Jan Václav Hataš (8 de setembre de 1727, Vysoké Mýto - després de 1752, Rožmitál). Dismas Hataš va ser el pare de Jindřich Krištof (1756 Gotha - després de 1808), violinista i compositor.

## Treballs

Les primeres simfonies clàssiques i sonates per a violí d'Hataš són de tres moviments.
* Simfonia en mi, (Biblioteca Provincial de Moravia a Brno)
* Simfonia en Re, (enregistrada al catàleg de Breitkopf el 1766)
* Concert en sol per a flauta i orquestra, (Fürst Thurn und Taxis Hofbibliothek)

### Sonates

* Landesbibliothek Mecklenburg-Vorpommern- 2 obres
* Catàleg de Breitkopf (1762) - 6 obres
* Song Noch kannt ich nicht der Liebe Macht (encara no conec el poder de l'amor), a Göttinger Musenalmanach (1770)
* Sammlung verschiedener Lieder von guten Dichtern und Tonkünstlern, (Col·lecció de cançons diverses de bons poetes i compositors musicals), Nuremberg 1780.

## Referències

* ↑ SOA Zámrsk, Matrika narozených ve Vysokém Mýtě, sign.2279, ukn.10794,/https://commons.wikimedia.org/wiki/File:Dismas_Hata%C5%A1,_matrika_N.jpg
* ↑ Rasch Rudolf: Een muzikale republiek, Universiteit Utrecht,/https://www.uu.nl/organisatie/faculteit-geesteswetenschappen/https://web.archive.org/web/20010616070237/http://www.let.uu.nl/~Rudolf.Rasch/personal/dmh.htm//https:/16%5BEnllaç+no+actiu%5D. 6. 2001 na/cs.wikipedia.org/wiki/Wikipedie:Nejlep%C5%A1%C3%AD_%C4%8Dl%C3%A1nky
* ↑ https://ident.familysearch.org/identity/login/?state=https://www.familysearch.org/ark:/61903/3:2:77TH-TLSX?mode%3Dg%26wc%3D3NCC-FM3%253A979674501%252C979787801%252C981783901%252C981785801%253Fcc%253D1804263%26cc%3D1804263
* ↑ The New Grove Dictionary of Music and Musicians 2001

## Bibliografia

* Vojtíšková L.: Manželé Hatašovi mezi českými emigranty v Gótě (Vojtíšková L.: Marit i dona Hataš entre els emigrants txecs a Gotha), a la col·lecció Labores musei in Benátky nad Jizerou IV (1968), 17–22.
# Beth Brant

Beth Brant, també coneguda com a Degonwadonti (Melvindale, Michigan, 1941) fou una militant lesbiana d'origen mohawk i irlandès i conferenciant a les universitats de Colúmbia i Toronto.
Va escriure les poesies Mohawk trail (1985), les narracions Food and Spirits (1991), Writing as Witness: Essay and Talk (1994) contra el racisme, i edità I'll Sing Til the Day I Die: Conversations with Tyendinaga Elders (1995).

## Referències

* ↑ Contemporary American ethnic poets : lives, works, sources. Westport, Conn.: Greenwood Press, 2004. ISBN 0-313-32484-0.
* ↑ Encyclopedia of lesbian, gay, bisexual, and transgender history in America. New York, NY: Charles Scribner's Sons/Thomson/Gale, 2004. ISBN 0-684-31261-1.
* ↑ Foundation, Poetry. «Beth Brant» (en anglès), 24-11-2022. [Consulta: 24 novembre 2022].

## Enllaços externs

* Ressenya literària (anglès)
* Biografia i obra, a Native American Authors (anglès)
* Biografia, crítica i referències, a Voices From The Gaps (anglès)
# Gustavo Moscoso

Gustavo Moscoso Huencho (10 d'agost de 1955) és un exfutbolista xilè.

## Selecció de Xile

Va formar part de l'equip xilè a la Copa del Món de 1982.
El 2006 es nacionalitzà mexicà i el 2008 esdevingué entrenador del Puebla FC. Més tard fou entrenador del Lobos de la BUAP.

## Referències

* ↑ Gustavo Moscoso Fitxa i estadístiques a la FIFA
* ↑ Mundialistas chilenos
* ↑ Sánchez Díaz, Juan Carlos. «El Puebla FC anunciará nuevo técnico». Poblanerías, 06-04-2008. Arxivat de l'original el 2020-03-30. [Consulta: 18 desembre 2017].
* ↑ Romero Godínez, Ernesto. «Puebla presenta sus fuerzas básicas». Periodico Digital, 07-08-2008.
# Hialí

El terme hialí (en femení hialina) prové del grec: ὑάλινος, ‘vitri’ derivat també del grec ὕαλος, ‘cristall, vidre’) que fa referència a una substància amb aparença com de vidre.

## Histopatologia

En histopatologia mèdica una substància apareix vidrosa i rosada quan s'ha tenyit amb hematoxilina i eosina. Normalment és un material acel·lular i proteïnaceós. Un exemple és el cartílag hialí.

## Ictiologia i entomologia

En ictiologia i entomologia el terme hialí denota una substància transparent i incolora.

## Morfologia i anatomia dels fongs

En micologia, hialí es refereix a l'aspecte vitri d'una part del fong.

## Referències

* IMA Mycological Glossary: Hyaline.
* Taber's Cyclopedic Medical Dictionary, 19th Edition. Donald Venes ed. 1997 F.A. Davis. Page 1008.
# Mesó ípsilon

El mesó ípsilon (ϒ) és un mesó sense sabor format per un quark fons i la seva antipartícula. El descobriment del mesó el va realitzar l'experiment E288, un grup de físics liderat per Leon Max Lederman, al Fermilab l'any 1977. Fou la primera partícula descoberta que contenia un quark fons, perquè es la mes lleugera amb un canal de decaïment simple. (La partícula més lleugera de la família del bottomonium és el mesó eta fons, però les seves propietats fan que tingui una desintegració en 2 gluons, molt difícil d'observar experimentalment). Té una vida mitjana d'1,21×10$^{−20}$ s i una massa aproximada de 9,46 GeV/c$^2$.

## Vegeu també

* Quarkonium, nom genèric per als mesons formats per un quark i el corresponent antiquark.

## Referències

* ↑ Herb, S. W.; Hom, D. C.; Lederman, L. M.; Sens, J. C.; Snyder, H. D. «Observation of a Dimuon Resonance at 9.5 GeV in 400-GeV Proton-Nucleus Collisions». Physical Review Letters, 39, 5, 01-08-1977, pàg. 252–255. DOI: 10.1103/PhysRevLett.39.252.
* ↑ «Inquiring Minds». [Consulta: 14 juny 2020].

## Enllaços externs

* Particle Data Group.
# MPJ

MPJ té els següents significats:
* Moviment per la Pau i la Justícia, moviment polític musulmà de l'Índia
* Moviment Primer Justícia, partit polític de Veneçuela
* Ministeri d'Afers Exteriors d'Albània (del seu nom en albanès Ministria së Punëve të Jashtme), ministeri d'Afers Exteriors del govern d'Albània
* mpj també és el codi ISO 639-3 del martu wangka, llengua pama-nyunga parlada a Austràlia
# Petersburg (Indiana)

Petersburg és una població dels Estats Units a l'estat d'Indiana. Segons el cens del 2000 tenia 2.570 habitants.

## Demografia

Segons el cens del 2000, Petersburg tenia 2.570 habitants, 1.092 habitatges, i 670 famílies. La densitat de població era de 679,6 habitants/km².
Dels 1.092 habitatges en un 24,7% hi vivien nens de menys de 18 anys, en un 47,1% hi vivien parelles casades, en un 11,1% dones solteres, i en un 38,6% no eren unitats familiars. En el 35,5% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,88.
Per edats la població es repartia de la següent manera: un 21,6% tenia menys de 18 anys, un 7,5% entre 18 i 24, un 26,7% entre 25 i 44, un 23,4% de 45 a 60 i un 20,9% 65 anys o més.
L'edat mediana era de 41 anys. Per cada 100 dones de 18 o més anys hi havia 88,4 homes.
La renda mediana per habitatge era de 27.054$ i la renda mediana per família de 37.460$. Els homes tenien una renda mediana de 31.510$ mentre que les dones 21.042$. La renda per capita de la població era de 15.158$. Entorn del 6,7% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Petersburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Petersburg». American Fact Finder. Oficina del Cens dels Estats Units, 12-01-2010.
# Dismaland

Dismaland és un parc d'atraccions creat per l'artista britànic Banksy ubicat a Somerset, a Anglaterra. És concebut com un projecte artístic. Banksy el descriu com un "parc temàtic inadequat per a nens".
En la construcció del parc han participat fins a 58 artistes de 27 països diferents convidats personalment per l'autor. S'hi poden trobar obres inèdites d'artistes com Damien Hirst, Jenny Holzer, Mike Ross, Ben Long, Dietrich Wegner i Jimmy Cauty. El nom elegit per al parc juga amb la paraula anglesa Dismal que significa depriment; i pretén ser una sàtira irònica de Disneyland, cosa que posen de manifest en el seu logo i en el peu del seu web, on es pot llegir The following are strictly prohibited in the Park – spray paint, marker pens, knives and legal representatives of the Walt Disney Corporation. (Estrictament prohibit en el parc: esprai, pintura, retoladors, ganivets i representants legals de la corporació Walt Disney).
El parc és la instal·lació temporal va ser inaugurat el 22 d'agost de 2015 i es clausurarà el 27 de setembre del mateix any.

## Recepció

L'alta demanda d'entrades a Dismaland n'han col·lapsat el web repetidament. Hi ha gent que es pregunta si això pot haver estat causat deliberadament pel mateix Banksy, com a part de la ironia de l'experiència Dismaland.

## Referències

* ↑ «Banksy Dismaland show revealed at Weston's Tropicana» (en anglès). BBC News, 20-08-2015. [Consulta: 24 agost 2015].
* ↑ «Dismaland, el parque menos divertido del mundo» (en espanyol). El Confidencial. Lourdes Gómez, 21-08-2015. [Consulta: 24 agost 2015].
* ↑ Matt Payton. «People trying to buy tickets don't think Banksy's Dismaland is real». Metro.co.uk, 21-08-2015.

## Enllaços externs

* Dismaland - Lloc web oficial
# Duràssovka

Duràssovka (en rus: Дурасовка) és un poble de l'óblast de Lípetsk, a Rússia, que el 2013 tenia 5 habitants. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
* ↑ http://rgada.info/opisi/1354-opis_487-1/0006.jpg
* ↑ Часовня на могиле мужа Arxivat 2013-09-21 a Wayback Machine. // Gorod48
# Bhuvaneka Bahu I

Bhuvaneka Bahu I fou rei de Dambadeniya (1271-1283) amb residència a Yapahuwa.
El general Mitta va assassinar al rei Vijayabahu IV i va intentar ocupar el tron; li calia controlar a les principals personalitats entre els quals el germà del rei, Bhuvaneka Bahu, però aquest va poder fugir de Dambadeniya i refugiar-se a la fortalesa de Yapahuwa (Subha-pabbata). Mitta no va estar massa dies segur intentant ocupar el tron doncs fou assassinat al palau reial de Dambadeniya pel oficial del clan Arya de nom Thakuraka que va donar un cop d'estat amb 700 homes del seu clan, que restaven fidels a Vijaya Bahu IV i volien com a successor a Bhuvenaka Bahu. Aquest va ser proclamat tot seguit però va conservar residència a Yapahuwa.
Bhuvenaka Bahu I fou un monarca benèfic pel país. En la primera part del seu regnat el país fou envaït repetidament pels indis dirigits per Kalinga Rayar, Codaganga i altres, que sempre foren rebutjats. Els prínceps vannis Kadalivata, Mapana, Tipa i Himiyanaka, que es va demostrar que eren deslleials, foren deposats pel rei.
Després va passar uns anys a Dambadeniya però va traslladar la capitalitat a Yapahuwa (Subhapabbata), ciutat que va engrandir i embellir. Va ordenar fer diverses copies dels tres pitakes i en va donar una a molts temples expandint el coneixement de les escriptures pali per tot el país.
Va regnar onze anys i a la seva mort (a Yapahuwa) el va succeir el seu nebot Parakramabahu III.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.